Spomenik palim borcima Vranjic
<s>Spomenik palim borcima Vranjic je golemi, monumentalni mozaik (cca 7*2 m) kojeg je u Vranjicu 1956. izradio lokalni umjetnik, akademski slikar Marinko Benzon.</s><s>Mozaik predstavlja prvu upotrebu te tehnike za spomenik palim borcima u Hrvatskoj, a prikazuje obitelj koja ispraća supruga i oca (lijeva polovica mozaika) koji odlazi u partizansku jedinicu (desna polovica mozaika).</s>

<s>Spomen-mozaici na teme iz NOR-a nisu odveć brojni, a ovo je nedvojbeno jedan od najuspjelijih.</s>

<s>Benzonov suvremenik i kolega Joko Knežević, u svojoj je memoarskoj knjizi „Moja sjećanja“ o tom mozaiku zapisao sljedeće:</s>

<s>„U naše krajeve, u Hrvatsku sam, poslije Rimljana, 1936. prvi donio umjetnički mozaik.</s><s>Poslije su ga mnogi prihvatili.</s><s>Jedan od tih bio je i Marinko Benzon, koji je složio u Vranjicu, svome rodnom mjestu, golemi mozaik – spomenik palim borcima.</s><s>Mozaik je složen na konkavnom zidu na ulazu u mjesto na otvorenom prostoru i kako je tu bio dugo izložen vjetru, kiši, prašini i dimu, pretrpio je znatna oštećenja.</s><s>Tada su me Vranjičani i uprava tvornice cementa „Antiša Vučičić“ zamolili da popravim ta oštećenja, jer je Marinko Benzon davno umro, na što sam se ja vrlo rado odazvao i sa susjedom Čedom sve greške ispravio i dodao nestale kockice – ne naplativši naravno nimalo tak trud – ta mi smo bili drugovi i prijatelji.“</s>

<s>Mozaik, rijetko monumentalno i uspješno ostvarenje našeg nadrealizma, obiluje simbolima i slikovitim detaljima, te zaslužuje znatno veću pozornost, nego li ju je do sada dobio.</s>

<s>Vanjske poveznice
Sanja Horvatinjčić: Spomenici iz razdoblja socijalizma u Hrvatskoj - prijedlog tipologije, dizertacija, Sveučilište u Zadru, 2017., str. 84 i 200 
Spomenik u Vranjicu na Spomenikdatabase
Donald Niebly: The Dynamic History of Memorial Mosaic Art in Yugoslavia, 2020.</s>

<s>Literatura
Joko Knežević: Moja sjećanja, Zagreb, 1996., str. 288</s>

<s>NOB
Spomenici u Hrvatskoj
NOB
Hrvatska u Drugom svjetskom ratu
Narodnooslobodilačka borba
Jugoslavenska umjetnost</s>

